

PROJEKTS uz14.11.2024.

FK 20.11.2024.

domē – 28.11.2024.

 sagatavotājs un zinotājs Kāpa

 LĒMUMS

Ādažos, Ādažu novadā

2024. gada 28.novembrī **Nr.**«DOKREGNUMURS»

**Par sabiedrisko pakalpojumu līguma pagarināšanu ar SIA “Garkalnes ūdens”**

Ādažu novada pašvaldība 2024. gada 12. novembrī saņēma SIA “Garkalnes ūdens” iesniegumu (reģ. pašvaldībā ar Nr. ĀNP/1-11-1/24/6194) par līguma pagarināšanu par sabiedrisko pakalpojumu sniegšanu Ādažu novada administratīvās teritorijas Alderu un Baltezera ciemu daļās līdz 2028. gada 31. decembrim vai līdz pašvaldības lēmumā par SIA “Garkalnes ūdens” reorganizāciju noteiktajam termiņam.

Pašvaldību likuma 4. panta pirmās daļas 1. punkts nosaka, ka pašvaldības autonomā funkcija ir organizēt iedzīvotājiem ūdenssaimniecības, siltumapgādes pakalpojumus, neatkarīgi no tā, kā īpašumā atrodas dzīvojamais fonds.

Ādažu novada dome 28.01.2020. pieņēma lēmumu Nr. 24 “Par sabiedrisko pakalpojumu līgumu slēgšanu ar SIA “Garkalnes ūdens” (turpmāk – Sabiedrība), pilnvarojot Sabiedrību sniegt sabiedriskos ūdenssaimniecības pakalpojumus (ūdensapgādes un kanalizācija) Ādažu novada administratīvās teritorijas Baltezera un Alderu ciemu daļās, kur ūdenssaimniecības pakalpojumus nenodrošina SIA “Ādažu ūdens” un SIA “Rīgas ūdens”, noslēdzot par to sabiedrisko pakalpojumu līgumu Nr. JUR 2020-02/114 ar darbības termiņu līdz 31.12 2024.

Sabiedrība ar ierobežotu atbildību “Garkalnes ūdens”, reģistrācijas Nr. 40103217948 (turpmāk – Sabiedrība) ir privātā kapitālsabiedrība, kurā Ādažu novada pašvaldībai pieder kapitāldaļas 18,89 % apmērā un Ropažu novada pašvaldībai 81,11 % apmērā.

Sabiedrība tika dibināta ar mērķi realizēt Eiropas Savienības Kohēzijas fonda līdzfinansētos projektus “Ūdenssaimniecības pakalpojumu attīstības Baltezerā” I un II kārta (turpmāk – Projekti), kas tika pabeigti 2015. gada decembrī (I kārta) un 2019. gada decembrī (II kārta). Realizējot Projektus tika apgūti EUR 9,06 miljoni, izbūvēti kanalizācijas tīkli 53 215 m garumā un 22 kanalizācijas sūkņu stacijas.

Ādažu novada pašvaldība 2023. gada 25. janvārī pieņēma lēmumu Nr. 38 “Par SIA “Garkalnes ūdens” reorganizāciju” (turpmāk – Lēmums Nr.38), konceptuāli atbalstot Sabiedrības reorganizāciju, to sašķeļot un pievienojot nodalītās daļas arī Ādažu novada pašvaldības kapitālsabiedrībai SIA “Ādažu ūdens”. Lēmumā tika norādīts, ka reorganizācijas procesā abām pašvaldībām un kapitālsabiedrībām jāvienojas par Projekta ietvaros uzņemto saistību izpildes rezultātiem un iespējamajām finanšu sankcijām, ja Projekta II kārtā uzņemtās saistības attiecībā uz pieslēgumu skaitu (227 iedzīvotāji) netiks izpildītas, kas var rezultēties ar uzraugošas iestādes noteiktu finanšu korekciju.

Ņemot vērā, ka CFLA sākotnēji iebilda Sabiedrības sašķelšanai, Ropažu novada pašvaldības dome apturēja reorganizācijas procesu.

Sabiedrība 23.10.2024. nosūtīja vēstuli CFLA, kurā lūdza izvērtēt plānotās darbības un sniegt atzinumu par iespēju veikt grozījumus 06.12.2017. līgumā Nr.5.3.1.0/17/I/013 “Ūdenssaimniecības pakalpojumu attīstība Baltezerā II. kārta (turpmāk – Līgums).

CFLA sniedza atbildi 11.11.2024., norādot, ka Līguma ietvaros ir sācies projekta pēcuzraudzības periods, kura laikā līdz 31.12.2028. Sabiedrībai ir jānodrošina iznākuma rādītāja “Uzlaboto notekūdeņu attīrīšanas sistēmu apkalpoto iedzīvotāju skaita pieaugums - 227 iedzīvotāji” sasniegšanu. CFLA 19.01.2024 veica pārbaudi un guva pārliecību, ka Sabiedrība ir sasniegusi iznākuma rādītāju “156 iedzīvotāji”. CFLA konceptuāli atbalsta Līguma grozījumus un finansējuma saņēmēja maiņu, ievērojot plānoto Sabiedrības reorganizāciju (sadalīšanas sašķelšanas ceļā), sadalot tai pašvaldību deleģētās funkcijas, saistības un aktīvus starp Ropažu novada pašvaldības SIA “Garkalnes inženiertīkli” un Ādažu novada pašvaldības SIA “Ādažu ūdens”, kā arī norādīja uz veicamajiem darbiem reorganizācijas procesā.

Saskaņā ar līgumu Sabiedrība no 2016. gada sniedz ūdensapgādes un kanalizācijas pakalpojumus Ādažu novada administratīvās teritorijas Alderu un Baltezera ciemu daļās, un šobrīd tajās ir 200 mājsaimniecības, kurām tiek nodrošināti šie pakalpojumi.

Ūdenssaimniecības pakalpojuma likuma 6. panta pirmā daļa nosaka, ka pašvaldība organizē ūdenssaimniecības pakalpojumu sniegšanu savā administratīvajā teritorijā. Dome nosaka pašvaldības iestādi, kas pašvaldības administratīvajā teritorijā sniedz sabiedriskos ūdenssaimniecības pakalpojumus un citus noteikta veida ūdenssaimniecības pakalpojumus, vai pilnvaro komersantu sniegt sabiedriskos ūdenssaimniecības pakalpojumus, noslēdzot ar to līgumu par šādu pakalpojumu sniegšanu.

Lai iedzīvotāji varētu saņemt nepārtrauktus, drošus un kvalitatīvus sabiedriskos pakalpojumus un Sabiedrība izpildītu ar projektu uzņemtās saistības līdz Sabiedrības reorganizācijas pabeigšanai, ir nepieciešams pagarināt līgumu ar Sabiedrību par ūdenssaimniecības pakalpojumus (ūdens piegādi un notekūdens novadīšanu) Baltezera un Alderu ciemu daļās Ādažu novada administratīvajā teritorijā.

Pamatojoties uz Pašvaldību likuma 4. panta pirmās daļas 1. punktu, Ūdenssaimniecības pakalpojuma likuma 6. panta pirmo daļu, Eiropas Komisijas 2011. gada 20. decembra lēmuma par Līgumu par Eiropas Savienības darbību 106. panta 2. punktu, kā arī Finanšu komitejas 20.11.2024. atzinumu, Ādažu novada pašvaldības dome

**NOLEMJ:**

1. Pilnvarot SIA „Garkalnes ūdens” (reģ. Nr. 40103217948, adrese: “Rīgas - Vidzemes šoseja 11”, Berģi, Garkaļnes pag., Ropažu nov., LV-1024) sniegt sabiedriskos ūdenssaimniecības pakalpojumus (ūdens piegādi un notekūdens novadīšanu) Baltezera un Alderu ciemu daļās Ādažu novada administratīvajā teritorijā.
2. Pagarināt ar Sabiedrību noslēgto sabiedrisko pakalpojuma līgumu Nr. JUR 2020-02/114 līdz brīdim, kamēr Sabiedrība tiek reorganizēta normatīvajos akts noteiktajā kārtībā, bet ne ilgāk kā līdz 2028. gada 31. decembrim.
3. Centrālas pārvaldes Juridiskajai un iepirkumu nodaļai viena mēneša laikā no šī lēmuma pieņemšanas sagatavot vienošanās projektu par grozījumiem Nr. JUR 2020-02/114 .
4. Pilnvarot pašvaldības domes izpilddirektoru noslēgt 2. punktā minēto vienošanos.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noraksti:

GŪ, JIN, AŪ, IDR @

Everita Kāpa, 25762764